
יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

מאות עמותות נמצאות על סף קריסה, עקב אי הנפקת אישור ניהול תקין
דברי הסבר:

מאות עמותות נמצאות על סף קריסה ואינם משלמות משכורות לעובדים, בהם עמותות שחתומות על הסכמי קניית שירות ע"י המדינה ומעסיקות אלפי עובדים. 

תמיכת המדינה בעמותות מותנית באישור ניהול תקין, אישור המונפק ע"י רשם העמותות מידי שנה.

משרדו של רשם העמותות עמוס דרך קבע ולקראת תחילת שנה העומס גדל שבעתיים, זאת עקב אי יכולת של רוב העמותות להגיש מסמכים במשך כל השנה אלא רק לקראת סוף השנה, נוצר אצל רשם העמותות עומס רב, הגורם לכך שאין באפשרות רשם העמותות להנפיק את האישורים בפרק זמן זה.

החשכ"ל אישר את האפשרות השנה, עקב העומס בפניות לרשם העמותות, להמציא את 'אישור ניהול תקין' במסמכי בקשות התמיכה לשנת 2010, בחודש וחצי נוספים, אך אורכה זו אינה מאפשרת מתן תשלומים ע"י משרדי הממשלה לעמותות.

מאות עמותות, כולל מוסדות חינוך ורווחה, המעסיקות אלפי עובדים אינם משלמים את משכורתם בשל כך.

לפתרונות מיידים ועתידיים אבקש לקיים דיון מהיר בועדת חוקה, חוק ומשפט בנושא.
בכבוד רב,

חבר הכנסת מקלב אורי
